Es celebra la tradicional conquesta del Castell d'Alaquàs
04/09/2008 14:10:00

# Es celebra la tradicional conquesta del Castell d'Alaquàs

*   04/09/2008 14:10:00
*   [Imprimir](#)
*   Compartir
*    https://www.alaquas.org/documento.asp?id\_do=10626

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F10626%2F0&title=Ajuntament%20d%27Alaqu%C3%A0s.%20Premsa.Es%20celebra%20la%20tradicional%20conquesta%20del%20Castell%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/10626/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2008/2/10626/10626_Form_4.jpg)](https://www.alaquas.org/ficheros/documentos/2008/2/10626/10626_Form_10.jpg "<a href='https://www.alaquas.org/ficheros/documentos/2008/2/10626/10626_Form_10.jpg' target=_blank><i class='fa fa-external-link' aria-hidden='true'></i>.Es celebra la tradicional conquesta del Castell d'Alaquàs</a>")

Centenars de veïns i veïnes gaudeixen de l'espectacle medieval

El passat dimarts 2 de setembre es va celebrar a la plaça de la Constitució d'Alaquàs la tradicional Conquesta del Castell, un espectacle que es repeteix any rere any organitzat per l'Associació Moros i Cristians Perolers d'Alaquàs i que compta amb el recolzament del grup d'especialistes Legend per a l'execució de l'espectacle. Llums, música èpica, cavalls i insígnies medievals, decoraven la plaça de la Constitució, on es varen reunir centenars de persones com a espectadors.

L'espectacle commemora la llarga època en la que cristians i àrabs lluitaven arreu de la Península Ibèrica, concretament al segle XIII, quan Jaume I va reconquistar molts territoris, entre ells València. Els actors, recolzats per alguns membres de les filaes mores i cristianes, escenificaren com un guerrer sarraí arribava a la cort cristiana amb un presoner i exposava les exigències de les tropes mores als reis cristians. Davant la negativa reial cristiana, el sarraí fa tocar la seua corneta, crida a les seues tropes i amenaça als cavallers cristians d'Alaquàs amb la invasió de la ciutat.

Els guerrers cristians es prepararen aleshores per a la invasió, que no va tardar en arribar. Les filaes de moros descendien pel Carrer Major colpejant el sol amb llances, insígnies, i arengaven als actors amb crits de guerra. Una batalla a cavall i a peu va esclatar entre els dos bàndols. Saltaven les espurnes, xocaven les espases i poc a poc els guerrers anaven sucumbint davant el ferro enemic fins que, finalment, el cap sarraí es troba front a front amb els dos únics guerrers cristians en peu. Malgrat que està en desavantatge, el sarraí guanyà als dos súbdits de Jaume I i finalment els moros conquisten el Castell d'Alaquàs, tornant la ciutat als moros. L'espectacle va terminar quan la bandera mora s'estenia des del balcó del Castell i el Califa l'ocupava.